Engela - Ns. SKRYWERSHUIS - goue stergradering
'n Besonderse kortverhaalbundel wat uitstekende resensies en 'n benoeming ontvang het.
Resensie deur Prof. dr. GJ van Jaarsveld (em.) D.Lit. (UV), MA (RAU), THOD (NKP)
Die aanhaling kom uit een van Nico se kortverhale in hierdie bundel. Hy kon nie sy eie skryfwerk beter beskryf het nie! Dit beskryf presies wat hy doen. Hy het die gawe om uit 'n eenvoudige storielyn fantasie op te tower. Met fyn nuanses lok hy die leser om dieper te lees en emosies te ervaar as wat soms aardse, eenvoudige karakters sou suggereer en wat aan elkeen van sy stories 'n diep menslike karakter gee. Hy stel ons voor aan karakters wat groter is en meer beleef as die hier en nou. Hy vleg temas uit folklore, legendes en sprokies en dikwels uit die Bybel vernuftig in die konstruksie van sy verhale in en bring dit tot diepsinnige en verrassende ontknopings. Die eg menslike stories grens dikwels aan die bonatuurlike en feëtjieverhale met 'n ryk simboliek. Hy trek jou tot binne-in die stories met haarfyn beskrywings van die situasies en atmosfeer.
Lesers moet nie verwag om die tipiese tydskrifkortverhale in die bundel te lees nie. Sy verhale is in 'n klas van hulle eie; vir die fynproewer tot oneindige genot; vir voornemende skrywers 'n literêre les. Vir ons ander? Lees self!
List Price: R160.00
Die mooiste kleurvolle woorde, situasies so anders tog so werklik. Die verhaal - ENGELA - is so kundig geskryf en emosievol. Die kortverhaal - MY MOOIRIVIER SE BRUG - verdien die Croyez benoeming vir Afrikaanse Literatuur! Ek smag om nog meer te lees.